钦定古今图书集成/历象汇编/乾象典/第029卷 > 《明罗雅谷交食历指》 > 太阳本行图
## 钦定古今图书集成/历象汇编/乾象典/第029卷 > 《明罗雅谷交食历指》 > 太阳本行图

太阳本行图说

甲为地球在天心，其大小之比例，难可计算。略言之，
则地之与天，若尺土之与大地也。如图外大圈为黄
道，与地同心；内圈为太阳本天，其心在乙，乙之离地
心依第谷算，为全数十万分之三千五百八十四，约
之为百分之三有半也。其最高今时在鹑首宫六度
为丙，太阳右行，从辛过丙，一周天而复于辛，为三百
六十五日二十三刻三分四十八秒，是谓“岁实。”《任》躔
某宫某度分，皆以地心甲为主，而地心所出直线，至
戊黄道，指为太阳之实行。其平行则又以本圈之乙
心为主。故人在地所测之实行，时速时迟。而太阳因
最高在北任分，本圈则北为大半。故北六宫之日数，
多于南六宫几八日有奇也。

依此见求太阳之躔度必用两法：一者定其本行，如
随乙丁己直线窥之，从乙心见黄道上之己点；二者
定其实行，如随甲丁戊窥之，乃从地心见黄道上之
戊点。先得其平行，又以加减求实行，而平实之差为
戊巳弧，以甲丁乙三角形求之，即得也。其自丙过秋
分至庚两行之差，必减平行而得实行。自庚过辛春
分至丙，则加于平行而得实行。若用表，则从丙最高
起算，或从庚最庳起算。至日体之本度为引数，以求
加减之度。